Ming sve veća konkurencija O'Neilu za mjestu u All Star momčadi (13/1/04) - 2004-01-13
Razlika između dva igrača smanjila se na ispod 24 tisuće glasova - Ming, iz Houston Rocketsa, inače bilježi prosječno 15,3 ubačaja i 8,
Yao Ming sve je veća konkurencija Shaquilleu O’Nealu da zaigra u prvoj postavi kao centar Zapadne divizije na All-Star NBA utakmici sljedeći mjesec. Prema dosadašnjim rezultatima koje je liga jučer objavila, razlika između dva igrača smanjila se na ispod 24 tisuće glasova. Ming, košarkaš Houston Rocketsa, inače bilježi prosječno 15,3 ubačaja i 8,9 skokova, dok O’Neill ima prosjek od 20 koševa i 11,6 skokova po utakmici. Glasovanje traje do 18. siječnja za utakmicu koja će se održati 15. veljače u losanđeleskom Staples Centru, stadionu Shaquillea O’Neala i njegove momčadi, Los Angeles Lakersa. Momčad Gordana Giričeka, Orlando Magic, sinoć nije uspjela iskoristiti prednost koju je imala do poluvremena u utakmici protiv Philadelphia 76-ersa. Sixersi su se na kraju izvukli sa 87:82. U 23 minute provedenih na parketu Giriček je postigao 4 ubačaja. *** Nekoć žestokom skakaču, košarkašu New Jersey Netsa a potom i televizijskom komentatoru, Jaysonu Williamsu, uskoro će se suditi zbog navodnog ubojstva vozača limuzine. Očekuje se da će porota biti izabrana do kraja ovog mjeseca. Trideset petgodišnji Williams dosad je bio na slobodi uz jamčevinu, a njegovi odvjetnici tvrde da se ubojstvo, do kojeg je prije dvije godine došlo na njegovom imanju, dogodilo slučajno. Williams je optužen po 7 točaka zbog kojih bi mogao dobiti i do 55 godina zatvora. *** Uslijed spekulacija da bi mogao postati trener New York Knicksa, direktor te momčadi Isiah Thomas izjavio je da se to neće dogoditi jer bi, kako je rekao, bilo “nemoguće” da bude direktor momčadi i trener u isto vrijeme. Unatoč toj izjavi, Thomas nije želio potvrditi hoće li Don Chaney ostati trener do kraja sezone. Dosadašnji rekord New Yorka nije naročito dobar, a jučerašnjim porazom od 121:127 u produženoj utakmici protiv Dallas Mavericksa, Knicksi bilježe 15 dobivena i 24 izgubljena susreta ove sezone.